**РЕШЕНИЕ № ПВ – 145 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **Изграждане на система за капково напояване, изграждане на противоградна стоманобетонна конструкция с мрежа, изграждане на предпазна ограда от железни колове и мрежа,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение: в имоти с № 021001, 021025, 021031, 021027, 021181, 021216 и 021217, с. Искра, община Първомай**

**Възложител:** **„БЕРЧ“ ЕООД, ЕИК 175223885,**

**Характеристика на инвестиционното предложение:**

Инвестиционното предложение предвижда изграждане на система за капково напояване, противоградна стоманобетонова конструкция с мрежа и предпазна ограда на лозе с площ 66,103 дка (общо 7 броя имоти), в землището на с.Искра, община Първомай, област Пловдив.

Лозовият масив е от десертно грозде, изискващо напояване. За целта се предвижда изграждане на система за капково напояване. За водоизточник ще се използва съществуващ язовир „Брягово“, собственост на „Напоителни системи” ЕАД – клон Марица. За целта е сключен договор с „Напоителни системи“ ЕАД – клон Марица, за доставка на вода за напояване.

От язовира ще се захранва системата за капково напояване, на лозовия масив от 66,103 дка, която включва: помпа, филтърен блок, торосмесители, подземна разпределителна мрежа от PVC тръби със съответната арматура (спирателни кранове, въздушници, регулатори на налягане и др.) и надземна мрежа от РЕ шлаух с капкообразуватели, монтирана по редовете на лозето.

Не се предвижда промяна на съществуващата пътна инфраструктура. Транспортният достъп до имотите ще се осъществява по съществуващи полски пътища.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имоти № 021001, 021025, 021031, 021027, 021181, 021216 и 021217, с.Искра, Първомай, област Пловдив, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0001031 „Родопи-Средни” за опазване на природните местообитания и на дивата флора и фауна, приета от МС с Решение №661/16.10.2007 г. (ДВ бр.85/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Изграждането на системата за капково напояване включва:

- изграждане на филтърна площадка, върху която ще бъдат монтирани филтри за механично пречистване на водата и торосмесител за автоматично подаване на торове, чрез системата за капково напояване;

- изграждане на разпределителна водопроводна мрежа от PVC тръби, чрез които ще се образуват поливните батерии за капковото напояване - изграждане на конструкция от бетонови колове и тел, по която ще се положат батериите за оросяване;

- полагане на поливни крила от PЕ шлаух с капкообразуватели по отделните редове.

Изграждането на противоградната система включва:

- доставяне и набиване на стоманобетонови колове, съобразно редовете на лозето

- изграждане на конструкция от колове и стоманени въжета

- опъване на противоградна мрежа над констукцията и закотвяне в земята

Предпазната ограда ще обхваща всички площи от масива. Ще представлява железни колове и опъната мрежа по тях, поставени по външните границите на включените имоти.

На територията на лозовия масив няма да се съхраняват опасни химични вещества. Торовете и препаратите ще се доставят в деня на третиране и веднага ще се употребяват.

● При изграждането и експоатацията на подобектите и системата за капково напояване не се предполага замърсяване и дискомфорт на околната среда. Хумусният пласт ще се депонира временно на площадка и впоследствие ще се използва за рекултивация.

● Осъществяването на системата за капково напояване ще има изцяло положителен ефект, свързан с намаляване на почвената ерозия и отглеждане на насажденията с минимален разход на вода.

* + - * При строителството се очаква известно шумово натоварване на околната среда. То ще бъде минимално, локализирано в рамките на ограничен район. Монтажните работи се свеждат до изкопни работи по трасетата на разпределителни тръбопроводи, монтажни работи по тръбната мрежа и поливните крила; помпено – филтровия възел, обратно засипване на изкопите.
      * Не се очаква въздействие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Лозовият масив за който ще се изгради система за капково напояване, противоградна конструкция и предпазна ограда има обща площ 66,103 дка, намиращи се в масив 21 от местността „Зофийца“, в землището на с.Искра, общ.Първомай. Той е разположен на около 1,2 км северно от регулацията на селото и непосредствено до границите на язовир „Брягово“. От запад масивът граничи с общински път с.Искра – с.Брягово

● Характеристиките на предлаганата дейност не създават предпоставки за засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001031 „Родопи-Средни”.

2. Поради отдалечеността на имотите от защитената зона, както и предвид характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на обекта е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване на терена.
* Монтирането на системата за капково напояване ще осигури ефективно отглеждане на насажденията с минимален разход на вода.
* Въздействието върху повърхностните води ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* С писмо изх. № 6078/02.08.2017г. РЗИ-Пловдиве определила, че не се очаква риск за здравето на хората при реализация на инвестиционното намерение.
* Реализацията на предложението не предполага трансгранично въздействие.

**V. Обществен интерес към предложението за строителство, дейности или технологии:**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Първомай и кметство с. Искра. Общината и кметството са информирали РИОСВ за липсата на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 18.08.2017г.**

*Директор на РИОСВ – Пловдив*